**DĖL ROKIŠKIO RAJONO SAVIVALDYBĖS TARYBOS 2023 M. LAPKRIČIO 30 D. SPRENDIMO NR. TS-316 „DĖL KELEIVIŲ IR BAGAŽO VEŽIMO VIETINIO (MIESTO IR PRIEMIESTINIO) SUSISIEKIMO MARŠRUTAIS ROKIŠKIO RAJONO SAVIVALDYBĖJE TAISYKLIŲ PATVIRTINIMO“ PAKEITIMO**

2024 m. kovo 28 d. Nr. TS-

Rokiškis

Vadovaudamasi Lietuvos Respublikos susisiekimo ministro 2024 m. vasario 29 d. įsakymu Nr. 3-73 „Dėl Lietuvos Respublikos susisiekimo ministro 2011 m. balandžio 13 d. įsakymo Nr. 3-223 „Dėl keleivių ir bagažo vežimo taisyklių patvirtinimo“ pakeitimo“, Rokiškio rajono savivaldybės taryba nusprendžia:

1. Pakeisti Keleivių ir bagažo vežimo vietinio (miesto ir priemiestinio) susisiekimo maršrutais Rokiškio rajono savivaldybėje taisykles, patvirtintas Rokiškio rajono savivaldybės tarybos 2023 m. lapkričio 30 d. sprendimu Nr. TS-316 „Dėl keleivių ir bagažo vežimo vietinio (miesto ir priemiestinio) susisiekimo maršrutais Rokiškio rajono savivaldybėje taisyklių patvirtinimo“ taip:

1.1. pakeisti 31 punktą ir išdėstyti jį taip:

„31. Asmenys su negalia kartu su vežimėliais, skirtais asmenims su negalia, taip pat vaikai kartu su vaikų vežimėliais turi būti vežami autobusais, išskyrus atvejus, kai vežimėlis, skirtas asmeniui su negalia, ar vaiko vežimėlis netelpa į autobuso saloną ar bagažinę. Vežimėlio, skirto asmeniui su negalia, ir vaiko vežimėlio vežimas neapmokestinamas.“;

1.2. pakeisti 32 punktą ir išdėstyti jį taip:

„32. Asmuo su negalia turi teisę važiuoti autobusais su šunimi pagalbininku tik turėdamas dokumentą, patvirtinantį šuns pagalbininko akreditaciją, ir dokumentus, kuriuose nurodoma šuns sveikatos būklė ir skiepų žymos. Šuo pagalbininkas vežamas nemokamai ir neturi užimti sėdimos vietos.“;

* 1. papildyti 341 punktu:

„341. Vairuotojas privalo sustoti kaip įmanoma arčiau šaligatvio, kelkraščio, kad keleiviams būtų patogiau įlipti į transporto priemonę ar išlipti iš jos. Jei viešojo transporto stotelėje laukia asmuo su negalia vežimėlyje, skirtame asmeniui su negalia, vairuotojas ar kitas ekipažo narys privalo pasirūpinti šio keleivio pateikimu į autobusą – panaudoti transporto priemonėje įrengtas pagalbines priemones: pandusą, platformą, keltuvą ar kitą priemonę.“;

* 1. papildyti 401 punktu:

„401. Dviračiai gali būti vežami autobuso viduje ar išorėje specialiai tam įrengtose ir pažymėtose vietose arba autobuso bagažo skyriuje kaip bagažas.“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka

Savivaldybės meras Ramūnas Godeliauskas

Ernesta Jančienė

**SPRENDIMO PROJEKTO**

**DĖL ROKIŠKIO RAJONO SAVIVALDYBĖS TARYBOS 2023 M. LAPKRIČIO 30 D. SPRENDIMO NR. TS-316 „DĖL KELEIVIŲ IR BAGAŽO VEŽIMO VIETINIO (MIESTO IR PRIEMIESTINIO) SUSISIEKIMO MARŠRUTAIS ROKIŠKIO RAJONO SAVIVALDYBĖJE TAISYKLIŲ PATVIRTINIMO“ PAKEITIMO**

**AIŠKINAMASIS RAŠTAS**

2024-03-28

Projekto rengėjas – Turto valdymo ir ūkio skyriaus vedėja Ernesta Jančienė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Pakeisti Keleivių ir bagažo vežimo vietinio (miesto ir priemiestinio) susisiekimo maršrutais Rokiškio rajono savivaldybėje taisyklių (toliau – taisyklės) 31 ir 32 punktus bei papildyti taisykles 341 ir 401 punktais. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Keleivių ir bagažo vežimo vietinio (miesto ir priemiestinio) susisiekimo maršrutais Rokiškio rajono savivaldybėje taisyklės buvo patvirtintos 2023 m. lapkričio 30 d. tarybos sprendimu Nr. TS-316 „Dėl Keleivių ir bagažo vežimo vietinio (miesto ir priemiestinio) susisiekimo maršrutais Rokiškio rajono savivaldybėje taisyklių patvirtinimo“.  2024 m. vasario 29 d. Lietuvos susisiekimo ministro įsakymu Nr. 3-73 „Dėl Lietuvos Respublikos susisiekimo ministro 2011 m. balandžio 13 d. įsakymo Nr. 3-223 „Dėl keleivių ir bagažo vežimo taisyklių patvirtinimo“ pakeitimo“ pakeisti Keleivių ir bagažo vežimo taisyklių 31 ir 32 punktai, bei papildyta 351 punktu.  Atsižvelgiant į tai siūloma šiuo tarybos sprendimo projektu pakeisti Keleivių ir bagažo vežimo vietinio (miesto ir priemiestinio) susisiekimo maršrutais Rokiškio rajono savivaldybėje taisyklių, patvirtintų Rokiškio rajono savivaldybės tarybos 2023 m. lapkričio 30 d. sprendimu Nr. TS-316 „Dėl keleivių ir bagažo vežimo vietinio (miesto ir priemiestinio) susisiekimo maršrutais Rokiškio rajono savivaldybėje taisyklių patvirtinimo“ 31 ir 32 punktus išdėstant juos nauja redakcija, bei papildyti taisykles 341 punktu.  Taip pat atsižvelgiant į tai, kad taisyklėse nebuvo apibrėžta dviračių vežimo tvarka, siūloma taisykles papildyti 401 punktu. |
| 3. | Laukiami rezultatai | Bus vykdomos teisės aktuose nustatytos nuostatos. |
| 4. | Lėšų poreikis ir šaltiniai | - |
| 5. | Antikorupcinis sprendimo projekto vertinimas | - |
| 6. | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Pridedamas Keleivių ir bagažo vežimo vietinio (miesto ir priemiestinio) susisiekimo maršrutais Rokiškio rajono savivaldybėje taisyklių lyginamasis variantas. |